Узгадненне адзнакі

Адзнака, выстаўленая за заданне, можа быць узгоднена адным з двух, пададзеных ніжэй спосабаў:

1. У фазе дасылкі рашэнняў і ацэньвання, калі студэнты бачаць адзнакі, пастаўленыя іншымі студэнтамі, студэнт, заданне якога ацэньваюць, не можа паразумецца з тымі, хто яго ацэньвае. Зваротная інфармацыя можа быць змешчана толькі вядоўцам, калі ён вырашыць ацаніць адзнакі, выстаўленыя студэнтамі. У гэтым выпадку заўвагі вядоўцы і яго адзнакі будуць даступныя наступным студэнтам: таму, работу якога ацэньваюць, і таму, які яе ацэньвае. Аднак камунікацыя і надалей застаецца аднабаковай.
2. У фазе перасылкі выкананых заданняў і ацэнкі, студэнт, убачыўшы адзнаку, выстаўленую яму іншым удзельнікам курса, можа зрабіць на гэты конт свае заўвагі. Само сабой, ён можа пагадзіцца або не. Калі студэнты дойдуць да паразумення, то выстаўленая адзнака прызнаецца і будзе выкарыстана пазней пры падліку канчатковай адзнакі. Калі аднак студэнт, работу якога ацэньваюць, не пагодзіцца з адзнакай калегі, то апошні мае магчымасць зрабіць паўторную ацэнку гэтай работы. Гэта паўторнае ацэньванне можа працягвацца да таго часу, пакуль не будзе дасягнутае паразуменне, або наступіць канчатковы тэрмін здачы работ. Адзнака, якая ўсё яшчэ застаецца дыскусійнай, калі наступае тэрмін здачы работ, не ўлічваецца пры вызначэнні канчатковай адзнакі. Такім чынам рэалізуецца двухбаковая камунікацыя паміж студэнтамі адносна кожнай асобнай работы.

Калі прымаецца другі метад, то існуе функцыя выключэння высвечвання адзнак. Калі гэта функцыя ўключана, студэнт, работа якога ацэньваецца, можа пазнаёміцца толькі з заўвагамі да адзнакі. Адзнака будзе высвечаная толькі тады, калі будзе дасягнутае паразуменне (на конт саміх заўваг). Гэта функцыя становіцца прыдатнай толькі тады, калі патрабуецца двухбаковая згода адносна адзнакі.