Ehersisyo

Ang Ehersisyo ay isang payak subali't makapangyarihang takdang-aralin. Sa ehersisyo, hinihiling ng guro na gumawa ng isang praktikal na gawain ang mag-aaral. Maaari itong pagsusulat ng sanaysay o isang ulat, paghahanda ng presentasyon, o paggawa ng spreadsheet, atbp. Kapag natapos na ng mag-aaral ang gawain, kailangan muna nilang tasahin ang sarili nilang gawa bago ito ipasa sa guro. Pagkatapos maipasa, tatasahin naman ng guro ang ginawa ng mag-aaral sa pamamagitan ng pantasang form na ginamit din ng mag-aaral. Maaaring magbigay ng puna ang guro sa mag-aaral at hilingin ang mag-aaral na paunlarin ang gawa at mulī itong ipasa o huwag na. Ang huling marka ay nakasalalay sa kung gaano kagaling tinasa ng mag-aaral ang ginawa niya at sa gawa mismo.

Bago magsimula ang ehersisyo isinasaayos muna ito ng guro sa pamamagitan ng

1. Paglikha ng dokumentong Word o file na HTML na nagpapakilala ng ehersisyo at nagsasabi sa mga mag-aaral kung ano ang dapat nilang likhain. Inaaplowd ang file na ito sa ehersisyo ng guro.
2. Pagdaragdag ng mga elementong teksto at pagpili ng mga opsiyon sa Pantasang Form. Ang form na ito ay ginagamit ng mag-aaral at ng guro sa pagtasa ng gawa na nalikha sa ehersisyo. Maraming uri ng pagtatasa na magagamit (tingnan ang tulong sa "Estratehiya sa Pagmamarka").

Sa malalaking klase, maaaring maibigan ng guro na lumikha ng higit sa isang bersiyon ng ehersisyo. Nakapagdadagdag ng naiibang karanasan ang mga ibang anyo ng ehersisyo na ito sa aktibidad at nagtitiyak na magkakaiba ang ginagawang gawain ng mga mag-aaral sa ehersisyo. Ipinamamahagi ang mga ito sa mga mag-aaral nang random nguni't balanseng paraan. Tatanggap lamang ng isang ehersisyo ang bawat mag-aaral nguni't ang dami ng beses na ibinigay ang bawat anyo ng ehersisyo sa klase ay humigit-kumulang pantay-pantay. Tandaan na hindi dapat masyadong magkakaiba ang mga anyo ng ehersisyo dahil iisang pantasang form ang gagamitin sa lahat ng anyo.

Kapag naayos na ang (mga) deskripsiyon ng ehersisyo at ang pantasang form, bubuksan na ang takdang-aralin sa mga mag-aaral. Papakitaan sila ng deskripsiyon ng bawat ehersisyo o gawain. Kapag natapos na nila ang ehersisyo kailangan nilang tasahin ang sarili nilang gawa (gįmit ang ihinanda nang pantasang form) bago nila maipasa ang gawa nila sa guro. Magagamit ang pantasang form na "checklist" ng mga mag-aaral. Maaari nila, kung ibig nila, na baguhin ang kanilang ginawa at ang pagtatasa bago nila ipasa ang gawa, at marahil ay dapat silang ganyakin na ganito ang gawin!

Kapag naipasa na ng mag-aarla ang gawa nila at pagtatasa, magagamit na ito ng guro. Papasukin ng guro ang gawa (gamit ang pagtatasa ng mag-aaral bilang umpisa) at gagawa siya ng desisyon kung hihilingin ang mag-aaral na ipasa mulī ang isang pinaunlad na bersiyon ng gawa o huwag na.

Kung sa palagay ng guro ay mapapaunlad pa ang gawa ng mag-aaral, maaring bigyan ng oportunidad ang mag-aaral na muling magpasa. Kapag ginawa ito ng mag-aaral, muling tatasahin ng guro ang gawa gamit ang pantasang form na naglalaman ng mga marka at opinyon na ibinigay niya sa mag-aaral sa naunang ipinasa. Kaya, ang muling pagtatasa ay pagbabago ng form alinsunod sa naging pagbabago sa ginawa ng mag-aaral sa halip na muling pagtatasa sa umpisa.

Kapag umabot na sa huling oras ng pagpapasa ang ehersisyo, puwede pa ring magpasa ang mga mag-aaral. Gayunpaman, ang mga gawang ito ay lalagyan ng watawat na "huli" Kung ibig ng guro, puwede niyang markahan ang gawa at magbigay ng pun sa mga mga-aaral. Ang mga marka ng huling gawa ay isinasantabi at hindi ginagamit sa pagkuwenta ng mga huling marka. Kung, sa anumang dahilan, ay gusto ng guro na tanggapin ang isang huling gawa na parang normal na gawa, maaalis niya ang watawat na huli sa pamamagitan ng pagtungo sa pahinang Pang-administrasyon, hanapin ang ipinasa at iklik ang angkop na link. Pagkatapos nito ang marka ay gagamitin na sa pagkuwenta ng huling marka.

Kapag namarkahan na ang lahat ng ipinasa, dadalhin na ang ehersisyo sa huling hakbang. Hindi na pahihintulutan ang pagpapasa ng mag-aaral. Makikita na ng mga mag-aarla ang mga huli nilang marka kasama ang mga marka na ibinigay sa kanilang (mga) ipinasa. Ang marka ng mag-aaral para sa ehersisyo ay ang kabuuan ng "marka sa pagmamarka", isang sukat ng pagkakasundo ng pagkakatasa ng mag-aaral at ang pagkakatasa ng guro sa (unang) ipinasa ng mag-aaral; at ang (mga) marka ng guro sa (mga) ipinasa ng mag-aaral. (Ang marka na ibinigay ng mag-aaral sa kanilang pagtatasa ay hindi ginagamit.)

Kapag pinahintulutan ng guro ang mga mag-aaral na muling magpasa ng gawa, dapat isipin ng guro kung paano isasaayos ang opsiyon na nagkokontrol kung paaano kukuwentahin ang huling marka mula sa maraming ipinasa. Pinapahintulutan ng opsiyon na ito ang guro na piliin kung ang katamtamang marka ng mga ipinasa ng mag-aaral o ang pinakamahusay nilang ipinasa ang gagamitin. Maaaring baguhin ang opsiyong ito anumang oras at ito ay may dagliang epekto sa screen ng marka.

Sa huling hakbang ng ehersisyo, makakakita rin ang mga mag-aaral ng isang "Panligang Manghad" ng kanilang mga ipinasa. Listahan ito ng mga ipinasa nila, ang ipinasang may pinakamataas na marka ang nasa tuktok. Kapag maraming ipinasa, tanging ang pinakamahusay na ipinasa ng mag-aaral ang ipapakita sa listahang ito.