Pagsusuri ng mga Pagtatasa

Tinitingnan sa pagsusuri ito ang mga pagtatasa na ginawa sa mga halimbawa, gayundin ang mga ginawa habang nasa hakbang na pagtatasa ng takdang-aralin. Tinatangka nitong piliin ang mas mahuhusay na pagtatasa mula sa lupong ito ng mga pagtatasa ng guro at mag-aaral. Ang mga "mahusay"na pagtatasang ito ang gagamitin sa pagkuwenta ng huling marka.

Pinakamaiging gawin ang pagsusuri na ito kapag mayroon nang mga pagtatasa ng guro. Magagamit ang mga pagtatasang ito bilang batayan ng paghatol sa mga pagtatasa ng mga mag-aaral. Hindi kailangang tasahin ng guro ang bawt halimbawa at bawat ipinasa, pero para maging makabuluhan ang pagsusuri, mas makabubuti na magkaroon ng mas maraming pagtatasa ang guro kaysa sa katamtamang pagtatasa na ginawa ng bawat mag-aaral. At kung mas marami ang pagtatasang ginawa ng guro mas magiging panatag ang loob ng guro na makabuluhan ang mga resulta ng pagsusuri.

Ang Pagsusuri ay karaniwang ginagawa ng maraming ulit, bawat pagsusuri ay binabago ang isa o mahigit pang opsiyon. Ang pagsusuri ay kinokontrol sa pamamagitan ng tatlong opsiyon na lumilitaw sa itaas ng pahina.

1. Itinatakda ng Bigat ng Pagtatasa ng Guro ang timbang na ibibigay sa pagtatasa ng guro kung ihahabing sa pagtatasa ng mag-aaral, sa hakbang na pagsusuri ng error. Kung nais ng guro na manaig ang kanilang istratehiya ng pagmamarka sa pagmamarka ng mga mag-aaral sa mga ipinasa, dapat ay ang guro ang tagatasa na may pinakamaliit na katamtamang error sa "Manghad ng Error". Kung hindi ang guro ang unang nakalista, ang bigat ng pagtatasa ng guro ay palalakihin hanggang ang guro ang may pinakamababang katamtamang error. Ipinapahiwatig nito na nananaig ang pagtatasa ng guro, at ang mga mag-aaral na magtatasa ng tulad ng sa guro ay malilista rin sa tuktok na bahagi ng Manghad ng Error. Ang mga mag-aaral na nakalista sa ibabang bahagi ng manghad ay nagmamarka sa pamamaraang hindi katugma ng pagtatasa ng guro (ni ng mga mag-aaral na nasa itaas ng manghad). Kapag mas maraming pagtatasa ang gawin ng guro, mas malamang na hindi na kailanganin ang opsiyon na ito upang ipilit na malagay sa tutok ng manghad ang guro. Tandaan na ang opsiyong ito ay hindi naglalagay ng paktor na timbang sa pagtatasa ng guro kapag ginagamit ang mga ito sa pagkuwenta ng huling marka. Sa kuwenta na iyon, ang timbang ng pagtatasa ng guro ay kasimbigat lamang ng mga pagtatasa ng mag-aaral. Halimbawa, kung ang ipinasa ng mag-aaral ay nakatanggap ng marka ng 41% mula sa guro at 45% at 55% mula sa kaniyang kapwa mag-aaral, ang huling marka na ibibigay sa ipinasa ay (41% + 45% + 55%) / 3, alalaong baga'y 47%.
2. Ang Timbang para sa Pagmamarka ng mga Pagtatasa ang ginagamit sa pagkuwenta ng Huling Marka. Isang payak na pormula ang ginagamit sa pagkuwenta ng "Kakayanan sa Pagmamarka" ng mga mag-aaral. Ito ang proporsiyon ng "mahusay" na pagtatasa na ginawa ng mag-aaral kumpara sa maksimum na bilang ng pagtatasa na puwede nilang gawin. Kaya halimbawa, hinihiling ng takdang-aralin sa mga mag-aaral na gumawa ng 3 pagtatasa ng halimbawang ipinasa at 5 pagtatasa ng kapwa. Kung gumawa ng 7 pagtatasa ang mag-aaral, at 1 dito ang inalis sa pagsusuri (tingnan sa ibaba), samakatuwid ang kakayanan nilang magmarka ay (7 - 1)/8, alalaong baga'y 75%. Ang huling marka para sa takdang aralin ay isang tinimbangan na kombinasyon ng kakayanan sa pagmamarka na ito at ng markang ibinigay sa kanilang ipinasa (o pinakamahusay na marka kung nagpasa sila ng higit sa isa). Ang marka para sa ipinas aay palaging binibigyan ng timbang na 1. Kaya ang pagtatakda ng opsiyong ito sa, ipalagay natin na 0.5 ay nangangahulugan na ang dalawang marka ay pagsasamahin alinsunod sa proporsiyon na 0.5:1 o 33% ng kakayanan sa pagmamarka at 66% ng marka ng ipinasa .
3. Ang Bahagdan ng Pagtatasa na Itatapon ang nagtatakda ng bilang pagtatasa na hindi isasama sa pagkukuwenta ng huling marka. Maaring itakda ang bilang na ito sa isa sa dalawang paraan.
   - Alinsunod sa paraan ng pagkuwenta sa Kakayanang Magmarka, maaaring makakuha ng buong marka (para sa elementong ito) ang bawat mag-aaral, kung walang itinapon na pagtatasa. Kung nais ng guro na magkaroon ng mas makatwirang katamtamang marka, ang pagtatakda ng opsiyon na ito sa 30% ay magreresulta sa katamtamang Kakayanang Magmarka na mga 70% (iyon ay kung minarkahan nga ng lahat ng mag-aaral ang lahat ng pagtatasa na bukas sa kanila).
   - O kaya ay maaaring itakda ang bilang ng itatapong pagtatasa sa paraan na ang natitirang "mahusay" na pagtatasa ay magreresulta sa paglimita ng Katamtamang Error sa isang makatwirang halaga. Ito ay mga bahagdan na ibinigay sa ikaapat na hanay ng Manghad ng Error. Halimbawa, kung isipin na ang lahat ng pagtatasa ng mag-aaral ay (sa katamtaman) dapat mapunta sa loob ng agwat na 20%, ang pagsusuri ay uulitin ng ilang beses, na binabago ang bilang ng pagtatasa na itatapon hanggang ang bilang sa hanay ay nasa isang partikular na limitasyon.

Maliban pa sa Manghad ng Error, inililista ng pagsusuri ang mga marka ng lahat ng pagtatasa at ang mga huling marka na ibinigay sa mga mag-aaral. Dapat inspeksiyonin ang manghad na ito upang makita kung makatwiran ang mga resulta. Sa partikular, kung maraming pagtatasa na itinapon, maaaring may ilang ipinasa na hindi natasa at ang huling marka ng mag-aaral ay magiging labis na napakaliit. Ipinapakita ng pagsusuri ang bilang ng ipinasa sa tuktok ng pahina at ipakikita muli sa unahan ng Manghad ng mga Marka. Dapat ay pareho ang dalawang markang ito. Kung may isa o mahigit pang hindi natatasa na ipinasa, at ayaw ng guro na bawasan ang bilang ng itinapon na pagtatasa, dapat ay tasahin ito ng guro at ulitin ang pagsusuri. Mahalaga na ang lahat ng ipinasa ay natasa kahit man lamang isang beses sa huling hakbang ng pagsusuri, alalaong baga'y kapag kinuwenta na ang mga huling marka.

Parang nasa magkabilang panig ng timbangan ang bilang ng pagtatakdang itinapon at ang pangkalahatang huling marka. Kapag mas maraming pagtatakda ang itinapon mas magiging mababa ang mga huling marka. Magkagayunman, kapag hindi itinapon ang mga mahinang pagtatasa maaaring magreklamo ang mga mag-aaral sa kalidad ng pagtatasa na nagtakda ng marka para sa kanilang gawa. Hangga't may sapat na bilang ng pagtatasa ang guro para manaig sa pagsusuri, nang hindi gaanong namimilit, makatwirang tingnan na magtapon ng mga 15% hanggang 20% ng mga pagtatasa.

Tandaan na matagal ang pagsusuring ito dahil paulit-ulit ang proseso nito. Dapat asahan ang mahabang paghihintay.