Mga Elemento ng Pagtatasa

Para mapadali ang pagmamarka, ang Pagtatasa ng Ehersisyo ay dapat may sapat na bilang ng mga "Elemento ng Pagtatasa". Ang bawat elemento ay dapat sumaklaw sa isang partikular na aspekto ng takdang-aralin. Ang karaniwang bilang ng elemento ng takdang-aralin ay sa pagitan ng 5 hanggang 15 elemento para sa mga opinyon at pagmamarka, ang aktuwal na bilang ay nakasalalay sa laki at kasalimuutan ng takdang-aralin. Pinapahintulutan ang pangkapwang takdang-aralin na may iisang elemento at may ganito ring estratehiya ng pagtatasa sa istandard PangMoodle na Takdang-Aralin.

Ang uri ng mga elemento na nakasalalay sa estratehiya ng pagmamarka ng takdang-aralin.

Hindi Mamarkahan. Ang mga elemento ay deskripsiyon ng mga aspekto ng takdang-aralin. Ang nagsusuri ay hihilinging magbigay ng opinyon sa bawat isa sa mga aspektong ito. Tulad din ng iba pang estratehiya ng pagmamarka, may lugar din para sa pangkalahatang opinyon.

Padagdag na Pagmamarka.Ang mga elemento ay may sumusunod na tatlong katangian:

1. Ang DESKRIPSIYON ng elemento ng pagtatasa. Dapat ay malinaw na sinasabi rito kung anong aspekto ng takdang-aralin ang tinatasa. Kung ang pagtatasa ay kalitatibo, makakabubuti na magbigay ng mga detalye kung anong bagay ang itinuturing na pinakamagaling, katamtaman, at mahinang klase.

2. Ang ISKALA ng elemento ng pagtatasa. May ilang yarî nang iskala. Sa isang bandá ay may simpleng Oo/Hindi na iskala, mayroon ding maraming-puntos na iskala, at sa kabilang banda ay ganap na deporsiyentong iskala. Ang bawat elemento ay may kanya-kanyang iskala, na dapat piliin ayon sa kaangkupan nito sa posibleng pagkakaiba-iba ng elementong iyon. Tandaan na ang iskala ay HINDI nagtatakda ng kahalagahan ng elemento sa pagkuwenta ng pangkalahatang marka, ang isang dalawahang punto na iskala ay may parehong "impluwensiya" ng isang 100 puntong iskala kung ang mga elemento ay magkapareho ng timbang...

   Kung nagtakda ng mga pasadyang iskala sa kurso, maaari itong magamit. Tandaan gayunpaman, na ang uring ito ng iskala ay ginagamit bilang isang maraming-punto na iskala at tanging ang una at huling mga aytem ang ipapakita. Halimbawa, kung ang pasadyang iskala na "Basang-basâ, Basâ, Malagihay, Tuyô" ay nilikha sa kurso, magagamit ito at ipapakita na apat na puntong iskala na may etiketang "Basang-basâ" sa isang dulo ng iskala at "Tuyô" sa kabilang dulo.

3. Ang TIMBANG ng elemento ng pagtatasa. Ang default ay may pare-parehong importansiya ang mga elemento kapag kinuwenta na ang pangkalahatang marka ng takdang-aralin. Ang mga timbang ay maaaring bigyan ng negatibong halaga; ito ay isang eksperimental na katangian.

Error Banded na Pagmamarka. Karaniwan na maglalarawan ang mga elemento ng mga partikular na aytem o aspekto na kailangang presente sa takdang-aralin. Ang pagtatasa ay ginagawa ayon sa kung naroroon o wala ang mga aytem o aspektong ito. Kailangang iset ng guro ang lahat ng manghad ng marka na magbibigay ng mga mungkahing marka kung ang lahat ng aytem ay presente, kung wala ang isa, kung wala ang dalawa, atbp. Kung ang ilang aytem ay mas importante kaysa sa iba pa ang mga aytem na ito ay maaaring bigyan ng mas mabigat na timbang, alalaong baga'y higit sa isa (1). Ang mga menor na aytem ay maaaring bigyan ng timbang na mas mababa sa isa. Ang pangkalahatang "error" ay ang tinimbangang kabuuan ng mga nawawalang aytem. Maaari namang dagdagan o bawasan ng kaunti ng nagsusuri ang mga mungkahing marka.

Pagmamarka ayon sa Pamantayan. Ang mga elemento ay magbibigay ng set ng "antas" na mga pahayag na maaaring gamitin sa pagrarank ng mga takdang-aralin. Ang mga pahayag ay maaaring padagdag o ang bawat isa ay tumitindig sa sarili. Kailangang pagpasyahan ng nagsusuri kung aling pahayag ang mas angkop sa bawat gawa. Kailangan ding iugnay ng guro ang bawat pamantayan na pahayag sa isang mungkahing marka. Karaniwan ay dapat itong sunod-sunod. Maaari namang dagdagan o bawasan ng kaunti ng nagsusuri ang mga mungkahing marka.

Rubric na Pagmamarka. Kamukha ito ng Pagmamarka ayon sa Pamantayan, nguni't higit sa isa ang pamantayan. Ang bilang ng pamantayan ay ibinibigay sa mga parameter ng takdang-aralin. Ang bawat pamantayan ay maaaring magkaroon ng hanggang limang "antas"na pahayag. Sa isang ibinigay na takdang-aralin ang bilang ng mga antas ay maaaring magbago sa bawat pamantayan. Kapag nag-aayos ka ng pamantayan, ang blangkong antas na pahayag ay maghuhudyat ng katapusan ng mga antas ng pahayag. Kaya ang ilang pamantayan ay maaaring magkaroon ng dalawng antas, ang iba ay tatlo, o hanggang limang antas. Maaaring lagyan ng timbang ang mga pamantayan. Ang mga antas ay iniiskoran ng 0, 1, 2 hanggang 4. Ang marka para sa pagtatasa ay ang tinimbangang kabuuan ng mga iskor na ito.