Параўнанне ацэнак

Пры выкананні практыкумаў пэўная частка работы звычайна ацэньваецца двойчы. Студэнт ацэньвае сваю работу перад тым, як здаць яе, а выкладчык потым яшчэ раз ацэньвае яго работу. Кропкай адліку для ацэнкі, якую робіць выкладчык, з'яўляецца ацэнка студэнта. Практыкаванне дазваляе выкладчыку надаць частку бала студэнцкай ацэнцы, рэшта складнікаў бала ўтрымліваецца ў ацэнцы работы выкладчыкам. (Максімальныя балы называюцца адпаведна "Бал для ацэнак студэнтаў" і "Бал для пададзеных работ"). Трэба адзначыць, што бал са студэнцкай ацэнкі не выкарыстоўваецца. Студэнцкай ацэнцы даецца бал, які базуецца на тым, наколькі яна супадае з ацэнкай выкладчыка.

Ступень адпаведнасці ацэнкі студэнта і выкладчыка базуецца на розніцы ў мноствах асобных элементаў (фактычна, выкарыстоўваюцца квадраты рознасці). Сярэдняе гэтай розніцы трэба канвертаваць у бал, які будзе мець сэнс. Опцыя "Параўнанне ацэнак" дае выкладчыку пэўную ступень кантролю пры канвертаванні параўнанняў у балы.

Для таго, каб мець уяўленне пра тое, які эфект мае гэтая опцыя, возьмем (дастаткова просты) прыклад ацэнкі, якая ўключае 10 Так/Не пытанняў. Напрыклад, для ацэнкі можна выкарыстоўваць пытанні кшталту "Ці слушна адфарматавана табліца?", "Ці падлічаны даход роўны$100.66?" і г.д. Будзем меркаваць, што мы маем 10 такіх пытанняў. Калі мы выбіраем опцыю "Вельмі прыблізна", то поўнае супадзенне ацэнкі студэнта і выкладчыка дасць бал у 100%, калі адказ на адно пытанне няслушны, то бал будзе 90%, два няслушныя адказы дадуць 80%, тры – 70% і г.д. На першы погляд такая ацэнка здаецца разумнай, і Вы не зусім разумееце чаму яна называецца "вельмі прыблізнай". Добра, уявіце сабе выпадак, што студэнт робіць абсалютна выпадковую ацэнку, калі пытанні на дзесяць пытанняў даюцца наўздагад. У сярэднім пяць адказаў могуць быць слушнымі. Такім чынам, такая "левая" ацэнка можа даць бал у 50%. Сітуацыя робіцца трохі больш зразумелая, калі мы выкарыстоўваем опцыю "Вельмі прыблізна", тады выпадковасць ацэнкі зніжаецца на 20%. Калі выбраць опцыю "Прыблізна", то выпадковыя здагадкі будуць у большасці выпадкаў зводзіцца да нуля. На гэтым узроўні бал у 50% даецца ў тым выпадку, калі дзве ацэнкі супадаюць у васьмі пытаннях з 10-ці. Калі не супадаюць тры пытанні, тады бал будзе роўны 25%. Калі выбраць опцыю "Дакладна", то несупадзенне ў двух пытаннях дае бал у 40%. Два недакладныя адказы на пытанні пры выбранай опцыі "Зусім дакладна" даюць бал у 35%, а адна недакладнасць – 65%.

Гэта прыклад даволі штучны, паколькі большасць ацэнак звычайна складаюцца з элементаў, якія маюць больш значэнняў чымсь простыя Так і Не. У такіх выпадках, хутчэй за ўсё, параўнанне будзе мець за вынік больш высокія балы ў параўнанні са значэннямі пазначанымі вышэй. Розныя ўзроўні (вельмі прыблізна, прыблізна, дакладна ...) даюцца з тым, каб выкладчык мог як мага дакладна вызначыць супастаўленні. Калі выкладчык адчувае, што балы для ацэнак занадта нізкія, то трэба выбіраць опцыю "Прыблізна" ці нават "Вельмі прыблізна". І, адпаведна, калі ёсць адчуванне, што балы для студэнцкіх ацэнак занадта высокія, то трэба выбраць опцыю "Дакладна" ці "Зусім дакладна". Гэта сапраўды шлях спробаў і памылак з опцыяй "Прыблізна" у якасці зыходнага пункту.

Падчас выканання практыкавання выкладчык можа адчуць, што балы, дадзеныя студэнту, альбо занадта высокія, альбо занадта нізкія. Гэтыя балы можна бачыць на Старонцы адміністравання практыкумаў. У гэтым выпадку выкладчык можа змяніць настройку гэтай опцыі і палічыць балы наноў ("Упарадкаванне балаў"). Пералічэнне робіцца шляхам націскання на спасылку "Пераацаніць ацэнкі студэнта", якая знаходзіцца на старонцы адміністравання практыкавання. Працэдуру можна рабіць у любы момант выканання практыкавання і гэта не прывядзе да нейкіх скажэнняў.