Bináris állományok engedélyezése

Ha engedélyezzük bináris tartalom (például képek) használatát, két lehetőség közül választhatunk:

1. Feltölthetjük és wiki-oldalakon képként használhatjuk őket. Az oldal szerkesztése során egy feltöltési űrlap jelenik meg, melyet képek feltöltéséhez használhatunk. Sikeres feltöltés után egy képkód jelenik meg, amelyet szögletes zárójeleket használva építhetünk be az oldalainkba. Például: [internal://myimage.gif].
2. Csatolhatunk állományokat wiki-oldalhoz is, amelyet a csatolt állományok paranccsal jeleníthetünk meg. A méretet a Moodle-ban érvényes beállítás határozza meg.