A HTML-szerkesztő használata

Ez az opció oldalak szerkesztése közben bekapcsolja a HTML-szerkesztő (a továbbiakban: szerkesztő) használatát az egyszerű szövegbeviteli mezők helyett. A szerkesztővel egyszerűen formázhatjuk a szöveget és könnyen beszúrhatunk olyan "magasabb szintű" elemeket, mint a hivatkozások (ugrópontok).

A szerkesztőt a Szerkesztő használata melletti négyzetre kattintva kapcsolhatjuk be. A szerkesztő az egyes összetevőkhöz egyedi módon kapcsolódik. Ha például bekapcsoljuk a szerkesztőt az 1. viszontválaszhoz, a szerkesztő csak ezzel az összetevővel lesz használható, és nem az összes viszontválasszal.

Ha a szerkesztőt egy oldalon több összetevővel kívánjuk használni, először kattintsunk a Szerkesztő használata négyzetekre (ezekben ilyenkor pipának kell megjelenni.) Ezután az oldal ismét megjelenik a szerkesztő használatának bekapcsolásához. Ehhez kattintsunk a lap alján lévő Redisplay Page [Oldal újbóli megjelenítése] gombra.

Ne feledjük, hogy a szerkesztő használatához körültekintésre van szükség. A legtöbb esetben ez nem okozhat gondot. Ugyanakkor nem ajánlott a használata kiegészítő és számjegyes kérdésekre adott válaszok esetén. A szerkesztő külön "láthatatlan" HTML-elemeket szúrhat be, amelyek miatt az összehasonlítás nem a várt módon működhet. Ezen túlmenően a leírások az elágazási táblázatokban a gombokon használatosak, és ha ezekben HTML-kód szerepel, az szintén gondokat okozhat. Nincs ilyen gond azokkal a válaszokkal, amelyek csak megjelenítésre használatosak, mint amilyen a feleletválasztós típusú kérdések esete. A szerkesztő használata viszontválaszok esetén úgyszintén nem jelenthet gondot.

Ha gondra gyanakszunk bármely szöveges elem esetén, a biztonságos megoldás, ha kikapcsoljuk a szerkesztőt (a Szerkesztő használata négyzetben lévő pipa eltávolításával). Az oldal újbóli megjelenítésekor a szövegbeviteli mezőben a "nyers" szöveg látható. A szöveget tetszés szerint szerkeszthetjük. Ha a szerkesztőt egy elem esetén többször ki- és bekapcsoljuk, az a szöveget nem módosítja.

A Szerkesztő használata opció "állapotát" a rendszer minden elemmel együtt elmenti. Így ha egy oldalt újból szerkesztünk, a szerkesztőt korábban használó elemek ismét a szerkesztőben jelennek meg.

Végezetül a szerkesztő meglehetősen "igényes" a böngésző erőforrásai tekintetében. Ha nincs szükség valamely tétel esetén a szerkesztő használatára, gyorsabb és biztonságosabb, ha csak a szokásos szövegbeviteli mezőket használjuk.