Értékelések egyeztetése

Egy csoportos feladat a következő jellemzőkkel rendelkezhet:

1. A leadási és értékelési szakaszban, amikor a tanuló a többi tanuló által készített értékelést látja, nincs visszajelzés a munkát leadó tanulóktól azon tanuló felé, aki az értékelést végezte. Lehetséges visszajelzés a tanár részéről, ha a tanár úgy dönt, hogy osztályozza a tanulói értékeléseket, mely esetben a tanár pontszámai és megjegyzései mind a munkát készítő, mind az értékelést végző tanuló számára hozzáférhetővé válnak. Ugyanakkor bármely munkát illetően a tanulótársak csakis egyirányú visszajelzéssel élhetnek.
2. A leadási és értékelési szakaszban a tanulók látják a többi tanuló által készített értékelést és lehetőségük van arra, hogy megjegyzést tegyenek ezen értékelésekre. A (társuk általi) értékeléssel vagy egyetértenek, vagy nem. Ha az értékeléssel egyetértenek, akkor az értékelés megmarad és szerepelni fog a társ által az adott munkára adott pontszám meghatározásában a végső számításnál. Ha viszont nem értenek egyet az értékeléssel, akkor az értékelést végző tanulónak lehetősége nyílik annak felülvizsgálatára. A felülvizsgálat/egyet nem értés ciklusa mindaddig folytatódik, amíg vagy egyetértés alakul ki, vagy a határidő lejár. Azt az értékelést, amely a határidő elérésekor továbbra is "vitatott", nem vesszük figyelembe a végső számításnál. Ennek köszönhetően a társak között kétirányú visszajelzés jön létre minden egyes munkával kapcsolatosan.

Ha a második munkamódszert választjuk, lehetőség van a pontszámok kijelzésének a kikapcsolására. Vagyis ha ezt a "pontszámok elrejtése" opciót választjuk, akkor csakis az értékeléshez tartozó megjegyzések jelennek meg az éppen értékelt tanuló számára. A pontszámok csak az egyetértés kialakulása után válnak láthatóvá (csakis a megjegyzések tekintetében). Ne feledjük, hogy ez az opció csakis akkor lép életbe, amikor az értékelésekhez egyetértésre van szükség.