Új üzenetek engedélyezése

Ezzel az opcióval korlátozhatjuk a tanulókat az adott fórumra való új üzenetek küldésében.

A legtöbb fórum esetén a tanulókat nem korlátozzuk és az első opciót választva engedélyezzük új megvitatandó témák (gondolatmenetek) felvetését, valamint válaszok küldését ezen gondolatmenetekhez.

Esetenként azonban szükségessé válhat ezen lehetőség kikapcsolása. Jól jöhet például a Hírek fórum esetén, amikor csak tanároktól szeretnénk olyan új üzeneteket fogadni, amelyek megjelennek a kurzus címoldalán. Ilyen esetben választhatjuk a harmadik, "Nincs megbeszélés, nincs válasz" opciót.

Esetenként előfordulhat, hogy csak tanárok számára kívánjuk lehetővé tenni új megbeszélések kezdeményezését, ugyanakkor a tanulók számára engedélyezni szeretnénk, hogy válaszolhassanak az adott gondolatmenetekre (például a Hírek fórumon belül az adott portál honlapján). Ebben az esetben a második, "Nincs megbeszélés, de válasz lehetséges" opciót választjuk.