Pagsang-ayon sa mga Pagtatasa

Maaaring magkaroon ng alinman sa mga katangiang sumusunod ang mga takdang-aralin sa workshop:

1. Sa hakbang na pagpapasa at pagtatasa, nakikita ng mga mag-aaral ang pagtatasang ginawa ng ibang mag-aaral. Walang puna para sa mag-aaral na tumasa mula sa mga mag-aaral na nagpasa ng gawa. Alalaong baga'y, may isang direksiyon lamang na daloy ng puna sa pagitan ng magkakamag-aral hinggil sa anumang gawa.
2. Sa hakbang na pagpapasa at pagtatasa, nakikita ng mga mag-aaral ang pagtatasang ginawa ng ibang mag-aaral at pinapahintulutan silang magbigay ng opinyon hinggil sa mga pagtatasang ito. Puwede silang sumang-ayon o tumutol sa pagtatasa (ng kapwa mag-aaral). Kapag sumang-ayon sila sa pagtatasa, ang pagtatasa ay mananatili at gagamitin sa huling pagkuwenta ng markang ibinigay ng mga kapwa mag-aaral sa partikular na gawa. Kung sakali namang, tumutol sila sa pagtatasa, ang mag-aaral na gumawa ng pagtatasa ay bibigyan ng pagkakataon na baguhin ito. Ang ikutan ng pagbabago/pagtutol ay maaring magpatuloy hanggang magkaroon ng kasunduan o umabot na sa deadline. Ang pagtatasa na "pinagtatalunan" pa rin hanggang dumating na ang deadline ay hindi gagamitin sa huling pagkuwenta ng marka. Nagbibigay ito ng dalawahang direksiyon ng daloy ng mga puna sa pagitan ng magkakamag-aral hinggil sa isang gawa.

Kapag ang ikalawang paraan ng pagtatrabaho ang pinili, may opsiyon itong puwedeng patayin ang pagdidispley ng mga marka. Alalaong baga'y, kung ang "itago ang marka" na opsiyon ay ginamit, tanging ang mga opinyon sa pagtatasa ang ipapakita sa mag-aaral na may-ari ng gawang tinatasa. Ang marka ay ipapakita lamang matapos magkaroon ng pagkakasundo (sa mga opinyon lamang). Tandaaan na ang opsiyong ito ay epektibo lamang kung itakda na dapat magkaroon ng pagkakasundo sa mga pagtatasa.